CELEX: 32019D2167
Language: lt
Date: 2019-12-17 00:00:00
Title: Komisijos Įgyvendinimo Sprendimas (ES) 2019/2167 2019 m. gruodžio 17 d. kuriuo patvirtinamas 2020–2029 m. tinklo strateginis planas dėl bendro Europos dangaus oro eismo valdymo tinklo funkcijų

18.12.2019   
               
               
                  LT
               
               
                  Europos Sąjungos oficialusis leidinys
               
               
                  L 328/89
               
            
         KOMISIJOS ĮGYVENDINIMO SPRENDIMAS (ES) 2019/2167
         2019 m. gruodžio 17 d.
         kuriuo patvirtinamas 2020–2029 m. tinklo strateginis planas dėl bendro Europos dangaus oro eismo valdymo tinklo funkcijų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 551/2004 dėl bendro Europos dangaus oro erdvės organizavimo ir naudojimo (Oro erdvės reglamentą) (1), ypač į jo 6 straipsnio 4 dalį,
         kadangi:
         
                     (1)
                  
                  
                     Komisijos reglamente (ES) Nr. 677/2011 (2) ir Komisijos įgyvendinimo reglamente (ES) 2019/123 (3) nustatyta, kad pagal tuos reglamentus paskirtas tinklo valdytojas privalo parengti ir nuolat atnaujinti tinklo strateginį planą;
                  
               
                     (2)
                  
                  
                     Reglamente (ES) Nr. 677/2011 ir Įgyvendinimo reglamente (ES) 2019/123 reikalaujama, kad tinklo strateginį planą patvirtintų tinklo valdyba ir tada jį priimtų Komisija;
                  
               
                     (3)
                  
                  
                     2019 m. birželio 27 d. tinklo valdyba patvirtino 2020–2029 m. tinklo strateginį planą. Šis laikotarpis yra suderintas su atitinkamais ataskaitiniais laikotarpiais ir apima tinklo valdytojo paskyrimo laikotarpį;
                  
               
                     (4)
                  
                  
                     tinklo strateginis planas turėtų būti patvirtintas;
                  
               
                     (5)
                  
                  
                     šis sprendimas turėtų įsigalioti skubos tvarka prieš prasidedant laikotarpiui, kurį apima tinklo strateginis planas;
                  
               
                     (6)
                  
                  
                     šiame sprendime nustatytos priemonės atitinka Europos Parlamento ir Tarybos reglamento (EB) Nr. 549/2004 (4) 5 straipsniu įsteigto Bendro dangaus komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamas 2020–2029 m. tinklo strateginis planas, kurį per savo 2019 m. birželio 27 d. vykusį 25-ąjį posėdį patvirtino tinklo valdyba (5).
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2019 m. gruodžio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 96, 2004 3 31, p. 20.
         
            (2)  2011 m. liepos 7 d. Komisijos reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (OL L 185, 2011 7 15, p. 1).
         
            (3)  2019 m. sausio 24 d. Komisijos įgyvendinimo reglamentas (ES) 2019/123, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir panaikinamas Komisijos reglamentas (ES) Nr. 677/2011 (OL L 28, 2019 1 31, p. 1).
         
            (4)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 96, 2004 3 31, p. 1).
         
            (5)  2020–2029 m. tinklo strateginis planas, susijęs su bendro Europos dangaus oro eismo valdymo tinklo funkcijomis (dokumentas NMB/19/25/7), paskelbtas tinklo valdytojo svetainėje https://www.eurocontrol.int/network-manager#key-documents.